Αρτάσυρος

Ο Αρτάσυρος ή Αρδασήρ (5ος αι. π.Χ.) από τη Δυναστεία των Οροντιδών ήταν Σατράπης της Αρμενίας. Ο γιος του Ορόντης Α΄, έδωσε το όνομα στην πρώτη δυναστεία της Αρμενίας.

Βιογραφία

Ήταν Σατράπης της Αρμενίας κατά τη βασιλεία τού Αρταξέρξη Β΄ της Περσίας, αναφερόταν ως "το μάτι τού βασιλιά". Είχε καταγωγή από τη Βακτρία.Gershevitch 1985, σ. 354Chahin 2001, σ. 185 Ο γιος του Ορόντης, που αναφέρεται ως "Ορόντης από τη Βακτρία", είναι πιο γνωστός και υπηρέτησε ως Σατράπης της Σωφηνής & Ματιηνής (Μιτάννι) κατά τη βασιλεία τού Αρταξέρξη Β΄. Μερικές ιστορικές καταγραφές αναφέρουν τον Αρταξέρξη Β΄ ως πατέρα τού Ορόντη, δηλ. ταυτίζουν τον Αρτάσυρο με τον Πέρση βασιλιά. Στην πραγματικότητα ο Αρταξέρξης Α΄ ήταν πεθερός τού Ορόντη Α΄ ο οποίος παντρεύτηκε την κόρη του Ροδογούνη. Υπάρχουν ελάχιστες Αγγλικές πηγές οι οποίες θα μπορούσαν να εξηγήσουν επαρκώς τον τρόπο που γεννήθηκε ή πέθανε ο Αρτασύρος.The Persian Empire', J. M. Cook, Barnes & Noble Books, 1993 Σύμφωνα με τον Χ. Καχατριάν, ο Αρτάσυρος δεν κατασκεύασε αρδευτικά κανάλια, άφησε όμως όλη την περιουσία στους γιους του για να φτιάξουν στο όνομά του. Πριν το τέλος του τους μάζεψε και τους είπε, πώς υποχρέωση κάθε ηγεμόνα Οροντίδη θα είναι να κατασκευάσει ένα τουλάχιστον κανάλι ύδρευσης. Πράγματι αυτό κράτησε για αιώνες.Khachatryan, Hayk (2006). 141 Kings of the Armenians. Erevan: Amaras

Οικογένεια

Νυμφεύτηκε την Ασάτηρα και είχε τέκνο:

Ορόντης Α΄ της Αρμενίας απεβ. 344 π.Χ., Σατράπης της Σωφηνής & Ματιηνής.

Παραπομπές

Πηγές

Chahin, M. (2001). The Kingdom of Armenia: A History. Psychology Press. 
Gershevitch, Ilya, ed. (1985). The Cambridge History of Iran, Volume 2: The Median and Achaemenian periods. Cambridge University Press.

Κατηγορία:Δυναστεία των Οροντιδών